open-index/open-wikipedia-markdown huggingface dataset:
Valle de la Larri

A **valle de la Larri** ye una valle glacial penchada sobre a valle Verde, en os Pireneus, en a comarca de Sobrarbe, Aragón.

## Cheolochía
Os glaciars foratiaron, en as cabeceras d'as valles, fondos circos glaciars de parez verticals, dando o suyo tipico modelau en forma d'artesa u d'U a tot o sector d'as valles ocupadas por as luengas glaciars. A la vegada, a excavación de circos glaciars y valles destruyió as cuerdas interfluvials, modeladas sobre os repuis d'as planas de cumbres, transformando-las en crenchas acutas. Amás sobreexcavoron chicotas cubetas embudiformes, as cuals en regalar-se o chelo, se convirtioron en ibons.

O suyo fondón ye plano, d'astí o nombre de planas de la Larri y o río de la Larri baixa lento, pero en plegar enta l'altaria de Pineta, caye en saltos d'augua, salvando o deslivel, ta desembocar en a Cinca. Dica fa bels milenios ista valle posiblement permaneixería inundada por un laco de considerable grandaria, formau porque un antigo glaciar depositó a morrena que se puet trobar en l'actualidat, y que o río s'encargó de foratiar posteriorment. A os dos cantos d'o barranco, veyemos que poco a poco ha erosionau bels pocos metros d'iste fondón plano, veyendo-se os depositos de chicotas piedras y arenas depositadas en l'antigo laco.

A o fundo s'alufran dos blancos picos: o pico de la Canal (2.768 m) y las Blancas de La Larri (2.902 m). Mas que mas iste zaguero presenta ista color porque ye formau por calsineras (con nodulos de pedrenya adintro), pero no son as calsineras cretacias d'a resta d'o Parque Nacional d'Ordesa y d'as Tres Serols, sino que istas son muito mas antigas (d'a Era Primaria: Devonián) y son metamorficas, habendo-se transformau mientres ixe proceso de metamorfización en marbres.

## Toponimia
O nombre d'ista val ye probablement relacionau con o basco (H)ARRI, que significa «penya, roca, crencha», debiu a que bi ha dica tres picos en a zona con iste mesmo nombre. A L- inicial podría explicar-se por estar l'articlo determinau, por o que significaría literalment "la penya". Un atra posible interpretación ye tamién a traviés d'o basco LARRE «pastizal».

## Referencias

## Bibliografía
* "Ecoguía del Parque Nacional de Ordesa y Monte Perdido". J. Guerrero, Zaragoza:JGC, 2007, ISBN 978-84-611-7713-4
* "Espacios Naturales Protegidos, Aragón", Departamento de Agricultura y Medio Ambiente, Gubierno d'Aragón, Zaragoza: Deputación Cheneral d'Aragón, 1996, Deposito Legal: Z-115-96

## Vinclos externos
Pico Blanco

O **pico Blanco** ye un mont de 2.919 m d'altaria, que se troba situau en o municipio de Fanlo en o Parque Nacional d'Ordesa y d'as Tres Serols.

## Vinclos externos
*  En "Mendikat".
Dient de ros Batans

O **Dient de ros Batans** u **punta de ros Batans** (en castellano *Diente Central de Batanes*) ye un pico de 2.885 metros d'altaria situau en a cordelera d'o Pireneu. Administrativament fa parti d'o municipio de Pandicosa.

## Se veiga tamién
* Dient de ros Batans Occidental (2.875 m)

## Vinclos externos
* En Mendikat.
O Penyón

:*No entivocar-se con a [[punta Tablato de Piniecho]] u pico de Serrato (2.701 metros).*

**O Penyón** u **pico Sarrato** (en castellano *pico Serrato*) ye un pico de 2.888 metros d'altaria situau en a cordelera d'o Pireneu. Administrativament fa parti d'o municipio de Pandicosa.

## Vinclos externos
* En Mendikat.
Penya de Chuans

A **penya de Chuans** (en castellano *Peña de Xuans*) ye un pico de 2.838 metros d'altaria situau en a cordelera d'o Pireneu.

Administrativament fa parti d'o municipio de Pandicosa y se troba chunto a l'ibón de Chuans.

## Vinclos externos
*  En Mendikat.
Condau de Győr-Moson-Sopron

O **condau de Győr-Moson-Sopron** (en hongaro *Győr-Moson-Sopron megye*, en alemán *Komitat Győr-Moson-Sopron*) ye un condau situau a o nord-ueste d'Hongría. Muga con Eslovaquia, Austria y tamién con os condaus de Komárom-Esztergom, Veszprém y Vas. A suya capital ye Győr.

## Subdivisions
Se divide en siet districtos:
* Districto de Csorna (capital: Csorna).
* Districto de Győr (capital: Győr).
* Districto de Kapuvár (capital: Kapuvár).
* Districto de Mosonmagyaróvár (capital: Mosonmagyaróvár). 
* Districto de Pannonhalma (capital: Pannonhalma).
* Districto de Sopron (capital: Sopron).
* Districto de Tét (capital: Tét).

## Estructura rechional
### Condaus urbans
* Győr.
* Sopron.

### Poblaciones prencipals
Ordenadas seguntes o censo de población de 2001:
* Mosonmagyaróvár (30.424 hab.)
* Csorna (10.848 hab.)
* Kapuvár (10.684 hab.)
* Jánossomorja (5.998 hab.)
* Tét (4.113 hab.)
* Pannonhalma (4.098 hab.)
* Fertőd (3.403 hab.)

## Se veiga tamién
* Condaus d'Hongría.

## Referencias

## Vinclos externos

*  Pachina web oficial d'o condau.
Johan Nyström

**Johan Ferdinand Nyström **, conoixiu esportivament como **Johan Nyström** y naixiu de Upplands-Bro, Estocolmo (Unión entre Suecia y Noruega, hue Suecia) o 16 d'abril de 1874 y muerto en Tierp, Uppsala, Suecia o 30 de setiembre de 1968, estió un atleta sueco especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

Estió uno d'os 13 corredors que prencipioron a cursa d'a maratón pero no aconsiguió terminar a cursa albandonando a o termín d'a primera vuelta a la pista.

## Vinclos externos
*  De Wael, Herman. ''Herman's Full Olympians: Athletics 1900".
*  Johan Nyström en os Chuegos Olimpicos.
Wu Lei

**Wu Lei** (en chinés: 武磊) naixito de Nanjing, o 19 de noviembre de 1991 ye un futbolista chinés d'a etnia Hui que chuga en la demarcación de Debantero en o Shanghái Port d'a Superliga de China. Cal destacar que estió parte d'a plantilla d'o RCD Espanyol d'a Primera división espanyola de fútbol estando o primer chugador chino en fer un gol en a Primera, en a Segunda División espanyola y en una competición europea.

## Palmarés
### Titulos Nacionals
***[[Superliga China]] (3)**: 2018, 2023 y 2024
***[[China League One]] (1)**: 2012
***[[China League Two]] (1)**: 2007
***[[Segunda División d'Espanya]] (1)**: 2021
***[[Copa de China de fútbol|Copa de China]]** : 2024
### Titulos nternacionals
***[[Campionato de Fútbol de l'Este d'Asia]] (1)**: 2010

### Premios individuals
* Bota d'oro d'a **[[Superliga China]] (1)**:2018
* Maximo goleyador chino d'a Superliga China (6):2013, 2014, 2015, 2016, 2017 y 2018.
* Equipo de l'anyo d'a Superliga China (5)''': 2014, 2015, 2016, 2017 y 2018.

## Referencias

## Vinclos externos

*  Ficha de Wu Lei en national football teams.
*  Ficha de Wu Lei en footballdatabase.
Rechión de Nitra

A **rechión de Nitra** (en eslovaco *Nitrianský kraj*, en hongaro *Nyitrai kerület*) ye una d'as 8 rechions d'Eslovaquia.

Muga a o sud con Hongría, a l'ueste con a rechión de Trnava, a o norte con a rechión de Trenčín y a l'este con a rechión de Banská Bystrica. A suya capital ye a ciudat de Nitra. Atras ciudaz importants son Topoľčany, Nové Zámky, Komárno y Levice. 
  
O norte d'o territorio ye travesau por os Carpatos y se fa plan enta o sud. A muga meridional la forma o Danubio. Atros ríos importants d'a rechión son o Váh, o Nitra y o Hron. 
  
En o sud reside una significativa minoría de lengua hongara, o centro principal ye Komárno.

## Districtos

A rechión de Nitra se subdivide en 7 districtos (en eslovaco *okresy*):
* Districto de Komárno
* Districto de Levice
* **[[Districto de Nitra]]**
* Districto de Nové Zámky
* Districto de Šaľa
* Districto de Topoľčany
* Districto de Zlaté Moravce

## Municipios
Conta con 354 municipios

## Vinclos externos
*  Pachina web oficial d'a rechión
Carpatos

Os **Carpatos** (en rumano *Carpaţi*; en polaco, checo y eslovaco *Karpaty*; en ucrainés y serbio Карпати, en  Карпати; en alemán *Karpaten*; en hongaro *Kárpátok*) constituyen a parti oriental d'o sistema montanyoso central d'Europa, que comprende tamién os Alpes, que en serian a parti occidental. Tamién son conoixius como *Alpes orientals* u *Alps de [[Transilvania]]*.

## Nombre
Os Carpatos segurament se dicen asinas por a tribu dacia d'os carpos, que i viviban en a versant oriental, en Moldavia, o nombre d'os qualos podría provenir d'un antigo termín indoeuropeu que significa *piedra*.

## Ubicación
S'estendillan en un gran arco que cubre os territorios d'Austria, Eslovaquia, a Republica Checa, Polonia, Hongría, Ucraína, Rumanía y Serbia. Tienen o suyo cobalto a 2.655 m en o mont Gerlachovský (Gerlachovský štít), en os Tatras u Tatra, en Eslovaquia. Atros picos importants son o mont Moldoveanu, con 2.544 metros d'ataria o cobalto de Rumanía y o mont Rysy, con 2.499 metros d'ataria o cobalto de Polonia.

## Se veiga tamién
* Carpatos Blancos.
* Monts Balcans

## Vinclos externos
Rechión de Košice

A **rechión de Košice** (en eslovaco *Košický kraj*, en hongaro *Kassai kerület*, en ucrainés Кошицький край) ye una d'as 8 rechions d'Eslovaquia. A suya capital ye a ciudat de Košice.

Muga con Hongría, y con as rechions de Banská Bystrica y Prešov. 
  
A rechión ye trescruzada por o sector oriental d'os Monts Metaliferos eslovacos, una sierra montanyosa que fa parti d'os Cárpatos. O río prencipal d'a rechión ye o Hornád. En a suya parti oriental o territorio ye mas plano, unindo-se con a plana hongara.

## Districtos

A rechión de Košice se subdivide en 11 districtos (en eslovaco *okresy*):
* Districto de Gelnica
* **[[Košice]]**
** Košice I
** Košice II
** Košice III
** Košice IV
* Districto de Košice–okolie
* Districto de Michalovce
* Districto de Rožňava
* Districto de Sobrance
* Districto de Spišská Nová Ves
* Districto de Trebišov

### Municipios
Conta con 441 municipios

## Vinclos externos
*  Pachina web oficial d'a rechión
Rechión de Trnava

A **rechión de Trnava** (en eslovaco y checo *Trnavský kraj*, en hongaro *Nagyszombati kerület*, en alemán *Tyrnauer Landschaftsverband*) ye una d'as 8 rechions d'Eslovaquia. A suya capital ye a ciudat de Trnava.

Muga a o sud con Hongría, a l'ueste con Austria y a rechión de Bratislava, a o norte con a Republica Checa y a l'este con a rechión de Nitra y a rechión de Trenčín.

A capital ye a ciudat de Trnava. Atras ciudaz importants son Senica, Galanta, Piešťany, Dunajská Streda y Skalica.

A rechión de Trnava se sitúa en a zona d'os Chicoz Carpatos y ye trescruzada por tres ríos: o Danubio, o Váh y o Morava. A suya abundancia en recursos naturals fan d'a rechión de Trnava l'aria agricola mas important d'a nación. A rechión ye famosa por o suyo vin, a suya biera y as suyas fuents termals.

Amás d'eslovacos, en a región conviven dos importants grupos etnicos, os hongaros y os checos. A relichión predominant en a rechión ye a catolica.

## Districtos

A rechión de Trnava se subdivide en 7 districtos (en eslovaco *okresy*):
* Districto de Dunajská Streda
* Districto de Galanta
* Districto de Hlohovec
* Districto de Piešťany
* Districto de Senica
* Districto de Skalica
* Districto de Trnava

### Municipios
Conta con 250 municipios

## Vinclos externos
*  Pachina web oficial d'a rechión
Punta de las Coronas

A **punta de las Coronas** ye un mont de 2.821 metros d'altaria situau en a muga entre os termins municipals de Seira y Plan.

## Vinclos externos
*  En Mendikat
Punta Arrablo

A **punta Arrablo** u **Morrón d'Arrablo** (en castellano *Torre de Góriz* u *Mojón de Arrablo*, francés *Tour de Gaulis*) ye un pico prepirenenco de 2.792 metros d'altaria que se troba en o municipio sobrarbenco de Fanlo, en o Parque Nacional d'Ordesa y d'as Tres Serols.

## Referencias

## Vinclos externos
* En Mendikat
Pico de ra Labaza

A **pico de ra Labaza** (en castellano *Pico de la Lavaza*) ye un pico de 2.767 metros d'altaria situau en a cordelera d'o Pireneu, en a muga entre os municipios de Pandicosa y Torla-Ordesa (Aragón).

## Toponimia
O nombre d'iste pico proviene d'o termín gascón *"labas"*, que a la vegada deriva d'o latín *lapis*, con o significau de losa.

## Vinclos externos
* En Mendikat.
Rechión de Trenčín

A **rechión de Trenčín** (en eslovaco *Trenčiansky kraj*, en checo *Trenčínský kraj*) ye una d'as 8 rechions d'Eslovaquia. A suya capital ye a ciudat de Trenčín.

## Districtos

A rechión de Trenčín se subdivide en 9 districtos (en eslovaco *okresy*):
* Districto de Bánovce nad Bebravou
* Districto d'Ilava
* Districto de Myjava
* Districto de Nové Mesto nad Váhom
* Districto de Partizánske
* Districto de Považská Bystrica
* Districto de Prievidza
* Districto de Púchov
* **[[Districto de Trenčín]]**

### Municipios
Conta con 276 municipios

## Vinclos externos
*  Pachina web oficial d'a rechión
Punta Roya

:*No entivocar-se con o [[pico Chistau]], tamién dito punta Roya*.

A **punta Roya** u **pico de Barrosa** (en francés *Pic de Baroude*) ye un pico de 2.721 metros d'altaria situau en a cordelera d'o Pireneu, en o municipio de Bielsa (Aragón). Ye o cobalto de sierra Pelada.

## Vinclos externos
* En Mendikat.
Barrosa

**Barrosa** puet fer referencia a:

* O **[[río Barrosa]]**, un **río** pirenenco afluent d'a Cinca
* A **[[val d'a Barrosa]]**, una **val** d'orichen glaciar a on naixe o debantdito río. 
* O **[[circo de Barrosa]]**, un **circo glaciar** glaciar situau a o fundo d'a debantdita val.
* O **[[refuchio de Barrosa]]**, un **refuchio** no guardau que se troba en o Pireneu aragonés a 1.745 m d'altaria.
* O **[[puerto de Barrosa]]** (2.534 m), un **puerto de montanya** sobre a muga entre Aragón y Francia.
* O **[[pico Occidental de Barrosa]]** (2.574 m), un **pico** situau en a muga entre os municipios de Bielsa (Aragón) y Aranyonet (Occitania).
* A **[[punta Roya]]** u **[[punta Roya|pico de Barrosa]]** (2.721 m), un **pico** situau en o municipio de Bielsa (Aragón).
* Os **[[ibons de Barrosa]]**, situaus en o termín municipal d'Aranyonet (Occitania).
Punta Buixín Oriental

A **punta Buixín Oriental** (en castellano *Buisín Oriental*) ye un pico de 2.747 metros d'altaria situau en a cordelera d'o Pireneu, en o municipio aragonés de Bielsa.

## Vinclos externos
* En www.mendikat.net.
Punta Ferqueral

A **punta Ferqueral** ye un pico de 2.114 metros d'altaria situau en a cordelera d'o Pireneu, en o municipio aragonés de Bielsa.

Ye a cima mas destacada d'a sierra d'Acirón.

## Toponimia
O suyo propio nombre indica que ye una zona a on se troban felequeras.

## Vinclos externos
* En www.mendikat.net.
Pico Mener

O **pico Mener** ye un pico de 2.452 metros d'altaria situau en a cordelera d'o Pireneu, en o municipio aragonés de Bielsa.

A os suyos piez se troba o chicot ibón de Mener.

## Vinclos externos
* En www.mendikat.net.
Punta de l'Aguila (Ip)

A **punta de l'Aguila** (en castellano *Punta del Águila*) ye una cima pirenenca de 2.681 metros d'altaria situada en a muga entre os municipios de Samianigo y Canfranc, en o circo d'Ip, en l'Alto Aragón.

## Vinclos externos
*  En Mendikat
Circo de Barrosa

O **circo de Barrosa** (en castellano *Circo de Barrosa*, en francés *Cirque de Baroude*) ye un circo glaciar d'o Pireneu aragonés. Se troba a o fundo d'a val d'a Barrosa, val formada por o río Barrosa, afluent d'a Cinca que desemboca por a marguin ezquierda d'iste en a villa de Bielsa.

O puerto de Barrosa (2.534 m), sobre a muga entre Aragón y Francia, desepara o circo de Barrosa d'os ibons de Barrosa, situaus ya en o termín municipal d'Aranyonet (Occitania).

Entre os picos mas destacaus que dan forma a o circo de Barrosa cal nombrar L'Almunia Gran (3.132 m), L'Almunia Chica (3.094 m), a punta de Tormoseta (3.083 m) y a punta de las Loseras (3.088 m), que zarran o circo por o nord-ueste y forman a paret sudoriental d'o circo de Tormoseta. D'atra man por o nord-este se troban o pico Occidental de Barrosa (2.674 m) y o pico de Barrosa (2.762 m), que prenen o nombre d'o circo. A l'ueste se debanta atro important tresmil visible dende o circo, o pico de Rubinyera (3.001 m).

## Situación
Ta arribar-ie s'ha de salir d'o punto kilometrico 88 d'a carretera A-138 que une L'Ainsa con Francia a traviés de Bielsa, chunto a las antigas menas d'o Hespital de Parzán.

Dende astí se puya por un sendero que plegará dica o  refuchio de Barrosa, situau a 1.745 m d'altaria, pasando antis por a mallata Gabás.

## Toponimia
O toponimo Barrosa podría provenir d'a radiz celtibera *barro*, significando bardo, y o sufixo de qualidat "-sa", estando asinas o "río de bardo".

## Referencias

## Vinclos externos
*  En O Chardinet
*  La discreta belleza del Circo de Barrosa
Malabo

**Malabo** ye una ciudat de Guinea Ecuatorial, d'a que ye a suya capital. Ye situata en a isla de Bioko (conoixita en Europa como isla de Fernando Poo y d'antis mas por os suyos antigos habitants como *Etulá*) y d'a provincia de Bioko Norte y tien una población d'alto u baixo  habitants.
William Saward

**William Saward**, conoixiu esportivament como Billy Saward, y naixiu de Thurrock, Reino Uniu lo 15 de setiembre de 1858 y muerto en o mesmo lugar en l'anyo 1944, estió un atleta britanico especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

Saward consiguió a suya clasificación pa participar en os Chuegos estando segundo clasificau en a cursa Londres-Brighton en 1899 de una distancia o dople d'a maratón y que yera cursa de clasificación tpa os Chuegos. En os ixos Chuegos estió uno d'os 13 corredors que prencipioron a cursa d'a maratón pero no consiguió terminar, albandonando d'antis d'o paso d'a quarta milla.

## Vinclos externos
*  De Wael, Herman. ''Herman's Full Olympians: Athletics 1900".
*  William Saward en os Chuegos Olimpicos.
*  Billy Saward en a Olympedia.
Frederick Randall

**Frederick Derek Randall**, conoixiu esportivament como **Frederick Randall**, y mencionau a vegadas como **Fred Randell**, naixiu d'Enfield, Londres, Reino Uniu o 5 de febrero de 1965 y muerto en o mesmo puesto o 20 de noviembre de 1946, estió un atleta britanico especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

Randall consiguió a suya clasificación pa participar en os Chuegos con una victoria en a cursa Londres-Brighton en 1899 de una distancia o dople d'a maratón y que yera cursa de clasificación pa os Chuegos. En ixa cursa consiguió fer o recorriu en un tiempo de 6 horas, 58 minutos y 18 segundos y se mantenió como record amateur d'a preba dica que Arthur Newton fació 5:53:43 en l'anyo 1924.

En os Chuegos estió uno d'os 13 corredors que prencipioron a cursa d'a maratón pero no consiguió terminar albandonando d'antis d'o paso d'a quarta milla.

## Vinclos externos
*  Frederick Randall en os Chuegos Olimpicos.
*   Frederick Randall en a Olympedia.
Tercera División d'Espanya - Grupo XVII (2019/20)

A **temporada 2019/20** d'o Grupo XVII d'a Tercera División espanyola de fútbol ye a competición por equipos d'a dita categoría y temporata d'os clubes d'Aragón.

En o mes de marzo la competición se suspendió per lo brote de Coronavirus que podeba contachiar a personas y provocar o COVID-19, en estar considerada pandemia global se plantió chugar a puerta zarrada pero la rapida propagación de contachios y l'augmento de feneixius precipitaron la immediata suspensión d'a competición.

A RFEF aprebó per unanimidat lo 6 de mayo, una propuesta que entre las medidas adoptadas destacoron las de la finalización d'o torneo regular dando per definitivas las clasificacions que i heba en o momento que s'aturó la competición, la celebración d'a promoción de ascenso en un formato exprés y la supresión de descensos. En o caso d'o grupo aragonés la competición remató sin tener toz los equipos lo mesmo numero de partius disputaus, pa establir la clasificación s'aplicó lo criterio d'o millor coeficient, ye decir, dividindo los puntos obtenius entre los partius disputaus. Pa la promoción de ascenso cada federación territorial designó una siede neutral en a cual los cuatro primers clasificaus chugoron dos semifinals y una final a un solo partiu pa determinar l'equipo que asciendió de categoría. Amás, los dos millors primers de toz os grupos de Tercera que no aconsiguioron ascender obtenioron plaza en segunda división B, as plazas libres d'os ascensos no se cubririoron con atros equipos.

O campión estió a SD Tarazona por cuatrena vegada en a suya historia, o subcampión o CD Teruel, tercer y cuatreno o CD Brea y o Deportivo Aragón respectivament. Istos cuatre equipos chugaron ta promocionar de categoría pero nomás a SD Tarazona consiguió puyar de categoría. Individualment cal destacar a César Sanagustín d'a UD Fraga que estió o maximo goliador con 19 gols.

## Equipos participants

## Clasificación

**Co** = coeficient; **Pts** = Puntos; **PCh** = Partius Chugaus; **G** = Partius Ganaus; **E** = Partius Empataus; **P** = Partius Perdius; **GF** = Gols Anotaus; **GC** = Gols Recibius

## Estadisticas individuals
### Goliadors
* César Sanagustín (UD Fraga): 19 gols.	
* Marcos Baselga (SD Tarazona): 18 gols.
* Adil Azarkan (CD Teruel): 15 gols.
* Alberto Morales (CF Illueca): 15 gols.	
* Sergio Sánchez  (SD Tarazona) : 15 gols.

## Veyer tamién
* Temporadas d'o grupo aragonés d'a Tercera División d'Espanya (fútbol).
* Organización d'o fútbol en Aragón.

## Vinclos externos
*  Resultaus d'o grupo aragonés d'a Tercera División en ResultadosFutbol.com
Partito Democratico

O **Partito Democratico** (*Partiu Democrata* en aragonés) ye un partiu politico d'Italia d'ezquierda politica (socialdemocracia) , establiu en 2007. O suyo actual líder, dende o 28 de febrero de 2023, ye la deputada Elly Schlein, qui succedió a Enrico Letta.

## Líders d'o Partito Democratico
* 2007-2009: Walter Veltroni.
* 2009-2009: Dario Franceschini (interín).
* 2009-2013: Pier Luigi Bersani.
* 2013-2018: Matteo Renzi.
* 2018-2019: Maurizio Martina.
* 2019-2021: Nicola Zingaretti.
* 2021-2023: Enrico Letta.
* 2023-En o cargo: Elly Schlein.

## Referencias

## Vinclos externos
Pachina web oficial d'o ''Partito Democrata''.
Zipser

**Zipser** puet fer referencia a:

* os **[[zipsers]]** , un **grupo etnico** de parla alemana que se desembolicó en a rechión de Zips en l'actual Eslovaquia.
* l**'[[alemán zipser]]**, un **dialecto** de l'alemán parlau por l'anterior grupo etnico.
Alemán zipser

:*Iste articlo ye sobre o *'idioma**. Ta o grupo etnico se veiga [[zipsers]]''.


L**'alemán zipser*' (en [[idioma alemán|alemán]] *Zipserisch* u *Zipserdeutsch*, en [[idioma hongaro|hongaro]] *szepességi szász nyelv* u *cipszer nyelv*) ye un [[dialecto]] de l'[[idioma alemán|alemán]] que se desembolicó en a rechión de l'[[Spiš|Alto Zips]], en un aria perteneixient a l'actual [[Eslovaquia]] a on plegoron os suyos parlants dende Alemanya Central en primerías d'o [[sieglo XIII]]. O Baixo Zips yera habitau por atros alemans centrals que parlaban un dialecto parellano dito "Gründlerisch", que ye considerau a mesma luenga. Bels sieglos dimpués, a o menos a primerías d'o [[sieglo XVIII]], muitos miembros d'iste grupo etnico migroron enta o norte de [[Rumanía]], incluyindo o sud de [[Bukovina]] a on ya se charraban atros dialectos chermanicos. Con o tiempo, a parla d'os zipsers en Rumanía se veyió muit influyenciada por la d'istos atros pueblos provenients de l'[[Alta Austria]] y remató por estar asimilada entre a comunidat etnica zipser.

Mientres y dimpués d'a [[Segunda Guerra Mundial]], muitos zipsers fuyioron u fuoron expulsaus enta Alemanya. Actualment encara remane una comunidat de  parlants en a localidat de [[Chmeľnica]] (en alemán *Hopgarten'') (o suyo dialecto se diz "Outzäpsersch", en alemán estándard "Altzipserisch", literalment "Antigo Zipserish")

## Diferencias dialectals
O dialecto parlau en Bukovina, Gründlerisch en o suyo orichen, yera caracterizau por cambiar a /v/ orichinal (de l'alto alemán medieval) a /b/ y a /b/ orichinal a /p/. O dialecto de Hopgarten tien como caracteristica que cambea a /l/ de l'alto alemán medieval, en todas as suyas posicions, a 'u'.

## Referencias
Zipsers

Os **zipsers** (en alemán *Zipser*, en rumano *Ţipţeri*, en hongaro *Cipszer*) son un grupo etnico de parla alemana (especificament l'alemán zipser) que se desembolicó en a rechión de Zips en l'Alta Hongría —en l'actualidat parti mas que mas d'Eslovaquia— con chents procedents d'Alemanya Central en primerías d'o sieglo XIII. Bels sieglos dimpués, a o menos en primerías d'o sieglo XVIII, muitos miembros d'iste grupo etnico migroron enta o sud de Bukovina, Maramureş y Transilvania (actual Rumanía).

Mientres y dimpués d'a Segunda Guerra Mundial, muitos zipsers fuyioron u fuoron expulsaus enta Alemanya. Actualment encara remane una comunidat de  parlants en a localidat de Chmeľnica (en alemán *Hopgarten*) (o suyo dialecto se diz "Outzäpsersch", en alemán estándard "Altzipserisch", literalment "Antigo Zipserish") y atros repuis en Rumanía, a on éls y atras comunidaz chermanoparlants son representadas actualment por o Foro Democratico d'os Alemans en Rumanía (DFDR/FDGR).

## Se veiga tamién
* Alemans d'os Carpatos

## References
Ion Pool

**Edward Ion Pool**, conoixito esportivament como **Ion Pool**, naixito de Westminster, Gran Londres o 22 de setiembre de 1857 y muerto en Hastings, East Sussex o 26 de setiembre de 1931, estió un multiesportista britanico. Como atleta partecipó en prebas de marcha atletica y cursas de larga distancia, y partecipó en os II Chuegos Olimpicos d'a era moderna celebraus en París en l'anyo 1900. Tamién fue un destacau ciclista d'o Essex Cycling Club.

Pool consiguió a suya clasificación ta partecipar en os Chuegos con o tercer puesto en a cursa Londres-Brighton en 1899 de una distancia o dople d'a maratón y que yera cursa de clasificación ta os Chuegos. En os ixos Chuegos estió uno d'os 13 corredors que prencipioron a cursa d'a maratón pero no consiguió terminar, albandonando d'antis d'o paso d'a cuarta milla. Pool denunció a mala organización d'a preba y que os espectadors franceses bloqueaban o paso d'os partecipants, y describió a situación en un articlo en o periodico *South London Harriers Gazette* como una cursa d'obstaclos de bicicletas y autos.

Anyos dimpués consiguió clasificacions destacadas en cursas importants como o cuatreno puesto en a London-Brighton-Londres de 1903, y sexto en una cursa de 50 millas en Crystal Palace, ganada por Bertie Thompson, partecipant en a maratón d'os Chuegos Olimpicos de 1908.

Tamién fue dirichent de clubs esportivos, cargos entre os que cal destacar que fue o primer president d'o Surrey Walking Club, un d'os clubs de marcha atletica mas antigos en l'actualidat, y tamién miembro directiu d'o London Atletic Club dica 1914, o club d'atletismo mas antigo d'o mundo.

## Vinclos externos
*  Ion Pool en os Chuegos Olimpicos.
Plantaginaceae

As **plantachinacias** (nombre cientifico **Plantaginaceae** (JUSS., 1789)) son una familia de plantas vasculars dicotiledonias dentro d'a orden Lamiales, a mayoría d'as cuals son hierbas.

Prenen o nombre d'o suyo chenero tipo, *[[Plantago]]*, que comprende as hierbas que se conoix popularment como «plantainas». A familia incluye dica 12 tribus (seguntes as clasificacions) y un numero muit variable de cheneros, entre os cuals a mas de *Plantago* se troba diferents cheneros de hierbas a-saber lo comuns, como *[[Antirrhinum]]*, *[[Veronica]]* y *[[Linaria]]*.

## Descripción

Son plantas de porte herbacio, pocas vegadas arbustos u subarbustos. As fuellas solen amaneixer basals y alternas, pero tamién en i puede haber caulinars y alternas u oposadas. Gosan tener una base abrazadera, en bels casos a fuella filoidial tiene una lamina paralelinervia que asemella un peciolo expandiu. No i hai estipulas.

As flors creixen en inflorescencia, a sobén con forma d'espiga. De regular son tetrameras y menos vegadas trimeras. O cáliz ye lobau u dividiu. Corola escariosa, con petalos unius (sinpetala). L'androceu tiene estamens isomeros (toz de mida parellana). Os filamentos s'insertan en o tubo d'a corola, pero as anteras son exertas; ixo ye, que sobresalen difuera d'a corola. A polinización ye mayoritariament anemofila.

O chineceu, dicarpelar, ye formau por un ovario supero con estilo largo y fino y estigmas dilobulars.

## Referencias

## Enlaces externos
Antirrhinum

***Antirrhinum*** (L., 1753) ye un chenero de plantas herbacias con 363 especies probables, d'entre as cuals nomás 21 son acceptadas. O chenero fa parte d'a familia d'as plantachinacias, en a orden Lamiales.

As especies d'este chenero son reconoixibles por as suyas flors coloridas, de forma labiada, que en Aragón reciben diferents nombres populars de regular relacionaus con o conello, y como tamién pasa con os nombres populars d'ixe animal, os que tienen as flors d'estas plantas se troban castellanizaus: ***conejicos***, ***conejetes***, ***conejez***, etc.

D'entre as especies propias d'o chenero, *[[Antirrhinum barrelieri|A. barrelieri]]*, de flors rosas, ye una hierba silvestre frecuent en Europa y a cuenca mediterrania, y *[[Antirrhinum majus|A. majus]]*, con variedaz de colors y midas diversas, s'emplega a-saber-lo como planta ornamental por as suyas flors. Atras dos especies, *[[Antirrhinum graniticum]]* y *[[Antirrhinum hispanicum]]* son endemismos d'a Peninsula iberica.

## Referencias

## Vinclos externos
Endemismo

En Biolochía, se diz **endemismo** a lo taxón que se troba de forma natural en un ambito cheografico concreto y nomás que en ixe puesto.

De normal, cuan se parla d'endemismos se puede fer referencia a escalas cheograficas diferents. Asinas, un organismo puede estar endemico d'una cima d'un mont u bel lago en particular, mientres que un atro en puede estar d'una sierra, una rechión, un país u mesmo un continent.

## Se veiga tamién
* Malotía endemica.

## Referencias
Inflorescencia

A **inflorescencia** (pronunciau /infloɾeˈɵɛnɵja/, "inflorezenzia") ye una estructura compuesta d'es verticilos florals de bellas plantas, en as cuals as flors son sobre brancas u en l'estrimo d'un tallo. De traza formal, a estructura d'una inflorescencia remata aon ye la primer fuella normal u nomofilo. I ha inflorescencias en as cuals no se i troba si que una flor, como lo caso d'a magnolia u o tulipán (inflorescencias unifloras), u inflorescencias con mas flors (plurifloras).

As inflorescencias se composan d'un pedicelo u pedunculo, un receptaculo aon son as flors individuals u un raquis sobre o cual i son clavadas, y pueden tener amás amás bractias, que son follas modificadas exclusivas d'estas estructuras.

## Inflorescencias ubiertas u racemosas

Son as inflorescencias en as cuals se da un creiximiento de nuevos botons florals entre que dura la florada. Pa fer-lo, os meristemas apicals d'os diferents eixes siguen activos y por ixo producen nuevas flors individuals, dando como resultau una florada centripeta, en a cual as flors mas extrimas pueden ser secas pero as centrals serán as zagueras en ubrir-se.

Este tipo d'inflorescencias se troban baixo formas diversas: racemos ("carrazos"), espigas, umbelas y capítols.

### Imáchens


Imachen:Tros.jpg|Racemo u "carrazo".
Imachen:Pluim.jpg|Panicula.
Imachen:Kolf.jpg|Espiga.
Imachen:Scherm.jpg|Umbela.
Imachen:Inflorescence morphology corymb simple.png|Corimbo.
Imachen:Hoofdje.jpg|Capítol.


## Inflorescencias zarradas u cimosas

Son aquellas en as cuals os meristemas apicals se consumen en producir flors. Por debaixo d'o botón floral terminal, atros botons laterals producen nuevos eixes. En esta clase d'inflorescencias todas as flors son terminals.

Anque por a suya estructura pueden fer recordar a la inflorescencia racemosa, a secuencia d'apertura de flors ye de tot diferent, comenzando por as flors centrals a la contra de como fan aquellas.

### Imáchens


Imachen:Enkelvoudig gevorkt bijscherm.jpg|Cima simple.
Imachen:Gevorkt bijscherm.jpg|Cima compuesta.
Imachen:Schroef (bloeiwijze).jpg|Cima helicoidal.


## Inflorescencias especials

* Siconio: A inflorescencia caracteristica d'o chenero *[[Ficus]]*, en a cual o receptaculo ye modificau y embolica las flors individuals de tot. Cuan se fecunda, se torna una infructescencia con a mesma estructura; o que se conoix popularment como figo.
* Ciato: A inflorescencia caracteristica d'o chenero *[[Euphorbia]]*, como as leteruelas y a flor de pascua.

## Se veiga tamién

* Infructescencia.
* Fruito compuesto.

## Referencias

## Enlaces externos
Carrazo

En aragonés, un **carrazo** u **carraz** ye o conchunto de fruitos unius a un mesmo tallo y que de normal se culle chuntos. A fruita mas conoixida que se presenta en carrazos son as ugas.

## Se veiga tamién
* Inflorescencia.
* Racemo.
* Fruito compuesto.

## Referencias
Castiello de Spiš

O **castiello de Spiš** (en eslovaco *Spišský hrad*) ye un castiello en ruinas situau a l'este d'Eslovaquia. S'estendilla sobre una superficie de cuatre hectarias, con cinco patios en que se conservan ruinas d'os siegles XIII a XVIII. Ye un d'os castiellos mas grans d'Europa Central. O castiello corona una montanya de 634 m sobre a ciudat de Spišské Podhradie y o lugar de Žehra, en a rechión conoixida como Spiš (en húngaro *Szepes*). Fue incluyiu por a UNESCO en a lista d'o Patrimonio d'a Humanidat en 1993, chunto a las localizacions de Spišská Kapitula, Spišské Podhradie y Žehra. En 2009 s'amplió iste espacio protechido ta incluyir-ie o centro historico de Levoča.

O castiello fue construyiu en o sieglo XII, en o mesmo puesto a on bi heba un castiello anterior. A parti mas antiga ye o palacio reyal rechional romanico, de tres plantas y con una imponent torre situada en o cobalto d'una roca de travertino. En 1470 s'adhibió a o conchunto una capiella gotica.

Estió o centro cultural, politico y administrativo d'o condau de Szepes. O castiello, orichinalment reyal, pasó, en a segunda metat d'o sieglo XV, a mans de familias nobles, con as que adquirió l'actual graniza amplaria. Dende alavez estió propiedat d'a familia Szapolyai, dica 1528; d'a familia Thurzo (1531-1635), y d'a familia Csáky (1638-1945), y dende 1945 ye propiedat d'o estau.

A familia d'os Csáky, zaguers propietarios privaus d'o castiello, lo albandonoron en primerías d'o sieglo XVIII a causa d'a incomodidat de residir-ie. Se tresladoron enta un nuevo palacio, situau amán de Hodkovce en Žehra (Zsigra) y Spišský Hrhov (Gorgo). En 1780, o castiello s'incendió y quedó en ruinas. A metat d'o sieglo XX se reconstruyió parcialment y se i fació una intensa tarea arqueolochica.

En o recinto d'iste conchunto arquitectonico son instaladas as exposicions d'o Museu de Spiš, y os meses de verano s'ubre ta fer-ie programas d'esgrima historica, funcions teatrals y conciertos. En 2006, o castiello recibió 170.000 vesitants.

## Referencias

## Vinclos externos

*  Pachina oficial
Poprad

**Poprad** (pronunciau [ˈpɔpɾat], en alemán *Deutschendorf*) ye una ciudat situada en o norte d'Eslovaquia, a os piez d'os Altos Tatras, famosa por o suyo poliu centro historico y como un centro turistico y de vacanzas. Ye a ciudat mas gran d'a rechión tradicional de Spiš y a decena ciudat por grandaria en Eslovaquia.

L'aeropuerto de Poprad-Tatry ye un aeropuerto internacional situau en a redolada d'a ciudat. Poprad tamién ye o punto a on prencipia o ferrocarril electrico de Tatra (conoixiu en eslovaco como *Tatranská elektrická železnica*) - un conchunto especial de trens *(trams)* de vía estreita que conecta os centros turisticos de l'Alto Tatra entre sí y con Poprad. Muitas linias de tren unen Poprad con atros destins en Eslovaquia y dillá; en particular, bi ha trens que van dica Praga en a Republica Checa.

## Historia
O territorio perteneixió a o Reino d'Hongría dende o sieglo X y orichinalment estió probablement habitada por os eslaus. Fue colonizada en o sieglo XIII por colonos alemans y se convirtió en gran mida en una ciudad habitada por alemans dita *Deutschendorf* que significa "lugar alemán". Dende 1412 dica 1770, como una d'as ciudaz de Szepes, Poprad fue empenyada por o Reino d'Hongría a o reino de Polonia, dando como resultau una cerenya influyencia polaca sobre o posterior desarrollo d'a ciudat.

A propia Poprad, cual primera referencia escrita data de 1256, estió mientres 690 anyos (dica l'anyo 1946) nomás un d'os cuantos asentamientos vecins, que actualment conforman a ciudat moderna. As atras partis fan parti de l'actual municipio de Matejovce (primera referencia 1251), *Spišská Sobota* (1256), *Veľká* (1268) y *Stráže pod Tatrami* (1276). A mas significativa d'istas ciudaz orichinals estió Georgenberg (u Szepesszombat, hue: Spišská Sobota), que conservó a suya posición dominant en a zona dica zaguerías d'o sieglo XIX.

En 1999, Poprad solicitó albergar os Chuegos Olimpicos d'hibierno de 2006, pero perdioron en favor de Torino, Italia.

## Vinclos externos

* Pachina web oficial d'o municipio de Poprad
* Casa de fotografía en Poprad
* Panoramas 360º QTVR fullscreen d'a ciudad de Poprad.
Castiello de Bratislava

O **castiello de Bratislava** (en eslovaco *Bratislavský hrad*) ye un castiello situau en o centro historico d'a ciudat de Bratislava, a capital d'Eslovaquia.

En o cobalto d'un tozal rocoso, en una posición dominant sobre o río Danubio, prencipió a construyir-se en o sieglo X. Dende él s'ufre un magnifico panorama de Bratislava. Actualment o castiello ye seu d'o Museu Nacional Eslovaco. Adintro d'as mugas d'o castiello se troba tamién l'edificio que alberga actualment a residencia oficial d'o president d'a Republica Eslovaca.

As suyas cuatre torres laterals son consideradas como o simbolo d'a ciudat.

## Vinclos externos

*  Castiello de Bratislava en SlovakHeritage.org
*  Castiello de Bratislava en Castles.sk
*  Restauración d'o castiello (pachina web oficial)
Veľké Hincovo pleso

**Veľké Hincovo pleso** ye o mayor y mas fundo ibón d'os Altos Tatras, Eslovaquia. A fondura maxima ye de 53 m. A suya superficie permaneixe chelada alto u baixo 270 días a l'anyo.

## Referencias
Banská Štiavnica

**Banská Štiavnica** (en hongaro *Selmecbánya*, en alemán *Schemnitz*) ye una ciudat situada en o centro d'Eslovaquia en a rechión de Banská Bystrica, en o centro d'una graniza caldera creyada por o colapso d'un antigo volcán. Por a suya mida, a caldera volcanica se conoixe como montanya de Štiavnica. Banska Štiavnica tien una población de mas de 10.000 habitants.

Ye una ciudat medieval prou bien conservada, antigo condau hongaro de Hont, en a linia de ferrocarril hongara Esztergom-Breznitz-Banská, 570 m. s.n.m. Debiu a la suya valura historica, a ciudat y a suya redolada fuoron nombradas por a UNESCO como Patrimonio d'a Humanidat l'11 d'aviento de 1993.

A ciudat en sí, se composa d'os vicos montanyosos de Hodritsch, Schüttrisberg, Steplitzhof, Oberfuchslos y Windschacht, y a villa de Belabánya, incorporada a Banská Štiavnica en 1868. Tien tres ilesias catolicas, un Santuario (Mont Calvario), construyiu en 1744 en un tozal basaltico, puesto de pelegrinación, con polidas anvistas panoramicas; dos conventos y un templo evanchelico. Entre os edificios mas notables i figuran l'antigo castiello y o nuevo castiello, l'edificio d'a dirección de Menas, l'Academia de Silvicultura, o laboratorio, etc.

As pipas de fumar d'archila de Banská Štiavnica estioron mientres muitos anyos un important articlo de comercio d'a población. Ista conta entre os suyos institutos d'amostranza, a mas de l'Academia de Meneria y Silvicultura, establida en 1760 por María Tresa I, con un instituto d'educación segundaria (*chimnasio*) dirichiu por os Escolapios, un Liceu evanchelico y una Escuela Normal.

Os prencipals productos d'a explotación menera d'a suya redolada son oro, archent, plumo y arambre. Dos terceras partis d'o districto menero perteneixen a o Estau; l'atra ye propiedat particular, perteneixient a la prencipalidat d'a villa y a una companyía particular. Banská Štiavnica ye a ciudat menera mas antiga d'Hongría, datando ista riqueza d'a epoca romana.

## Historia
En o sieglo XIII fue puyada por o rei Bela IV a la categoría de ciudat libre y poblada por colonizadors flamencos y holandeses. En os sieglos XV y XVI os tallers de beneficiación de mineral fuoron cedius en arrendamiento a os Fugger; pero en zaguerías d'o sieglo XVI a ciudat a causa d'a Contrarreforma, s*eslovaquiza* a-saber-lo, estando forachitaus d'ista os alemans, dica que en 1848 a mayoría ya yera maguiar. Amán d'a población i son os balneyarios de Szkleno y Vihnye, muit freqüentaus.

## Bibliografía
* Enciclopedia Espasa Volumen num. 55, pach. 10 ISBN 84-239-4555-3.
Popradské pleso

**Popradské pleso** (d'antis mas dito *Rybie pleso*) ye un ibón situau en os Altos Tatras, Eslovaquia. Se troba a la dreita d'o sendero conoixiu como Tatranská magistrála, a una altaria de 1.494 m.

O Popradské pleso ye un d'os puntos mas vesitaus d'os Altos Tatras y un punto de salida de muitas cursas incluyindo a puyada a o Rysy y o Kôprovský štít. Amán d'o laco bi ha un fosal simbolico construyiu en honor a las personas muertas en os Altos Tatras.
Maratón en os Chuegos Olimpicos de París 1900

A **maratón en os Olimpicos París 1900** estió una cursa que fue parte d'o programa de l'Atletismo en os Chuegos Olimpicos de 1900 y que se fació o 19 de chulio de 1900. En a sortida bi heba 13 atletas de 5 países ta fer una distancia de 40,26&nbsp;km.

En istos Chuegos encara no habió cursa femenina.

## Medallero

## Formato de competición
A cursa se desembolicó con o sistema de final directa con una distancia total d'alto u baixo 40&nbsp;km. en a que os corredors facioron cuatre vueltas a la pista de 500 metros ta dimpués fer una tombada por as carreras de París y tornar en l'estadio olimpico.

## Desarrollo d'a cursa
O día amaneixió con muito calor, 39 graus celsius cuan principió a cursa. Ta principiar a cursa os corredors facioron cuatre vueltas a la pista de 500 metros y d'antis d'o termín d'a primera vuelta Johan Nyström albandonó a cursa. Bi ha pocas referencias d'o desarrollo d'a cursa pero seguntes cualques fuents sembla que o francés Georges Touquet-Daunis fue a capeza d'a cursa dica a meitat, cuan albandonó, o sueco Ernst Fast ocupó o primer lugar en a cursa pero yera ya muito canso y Michel Théato li abanzó ta ganar a cursa con un tiempo de 2h 59' 45", segundó fue Émile Champion y Fast terminó a cursa en o tercer puesto a mas de 40 menutos d'o ganador.

Tiempo dimpués Arthur Newton y Ronald J. MacDonald dicioron que Michel Théato y Émile Champion aproveitaron a suya conoixencia d'as carreras de París ta fer trampa y ganar por que no los vioron garra vegata y tampoco no lis abanzoron. Istas declaracions no coinciden con as referencias que hi hai d'o desarrollo d'a cursa y no explanica o tercer puesto de Fast.

## Clasificación

## Vinclos externos
*  A maratón en os Chuegos Olimpicos París 1900.
Espiga (inflorescencia)

:*Este articlo tracta sobre a espiga como forma d'inflorescencia. Pa la cabeza d'os [[cerial]]s se veiga [[Espiga]].*

En Botanica, a **espiga** u **gatez** (en plural) ye un tipo d'inflorescencia ubierta en a cual as flors individuals se disponen a canto y canto d'un raquis, a on que i son clavadas de forma sésil. Como todas as inflorescencias ubiertas, as flors mas nuevas salen por l'ápex mientres que as mas viellas van quedando a rezago enta la base.

Bels eixemplos de plantas con inflorescencias en espiga son a plantaina, os *[[Antirrhinum|conejicos]]* u a pinya tropical *[[Ananas]]*. As inflorescencias en espiga pueden clasificar-se seguindo la suya morfolochía y midas; d'esta manera, a espiga de *Plantago* se diz que ye cilindrica pero a d*'Ananas* ye oblonga y con l'ápex vechetativo.

## Se veiga tamién

* Amento.
* Racemo.
* Umbela.
* Capítol.
* Corimbo.

## Referencias
Punta Baciás

:*No entivocar-se con a [[penya Baciás]] (2.611 m).*

A **punta Baciás** ye un mont de 2.754 metros que se troba en a muga entre Pandicosa y Torla-Ordesa (Uesca).

## Vinclos externos
* En "Mendikat"
Punta de ro Puerto

A **punta de ro Puerto** (en castellano *Punta del Puerto*) ye un mont de 2.732 metros que se troba en a muga entre Pandicosa y Torla-Ordesa (Uesca).

## Toponimia
Se diz asinas porque a os suyos piez ye o puerto Viello de Brazato (2.566 m), a traviés d'o que pasa o GR 11.

## Vinclos externos
* En "Mendikat"
Punta Brazato

A **punta Brazato** u **Brazato Oriental** ye un mont de 2.731 metros que se troba en a muga entre Pandicosa y Torla-Ordesa (Uesca).

Forma una doble cima con a penya de ro Brazato (2.731 m).

## Toponimia
Seguntes William Dennis Elcock iste oronimo, con o mesmo significau de "brazau/brazada" (d'o latín *< BRACCHIUM, -ATUM*) y a conservación de "T" intervocalica propia de l'aragonés central, s'explicaría por a propia confeguración d'o terreno.

## Referencias

## Vinclos externos
* En "Mendikat"
Umbela

Una **umbela** ye una inflorescencia ubierta u racemosa en a cual os pedicelos florals rancan toz a la mesma altaria dende o disco a on remata lo pedunculo, o que gosa significar que as flors se situan todas a ran unas d'as atras. A suya estructura recorda vagament a las barillas d'un bateaguas.

Existe umbelas simples y comuestas. A umbela simple se troba en as inflorescencias de diferents tipos de plantas. Manimenos, a umbela compuesta ye propia d'as Apiales, conoixidas tamién como «Umbeliferas».

## Se veiga tamién

* Racemo.
* Espiga (inflorescencia).
* Capítol.
* Corimbo.

## Referencias
Val de Mengusovska

A **val de Mengusovska** (en eslovaco *Mengusovská dolina*) ye una gran val situada a o sud d'os Altos Tatras.

A traviés d'ella fluye o barranco de Hincov, que mas entabant s'une con o barranco de Krupá ta formar o río Poprad. A parti superior d'a val se bifurca entre os circo glaciar de Hincova y Žabích plies. En o circo de Hincova se troba l'ibón mas fundo d'os Altos Tatras, o Veľké Hincovo pleso, asinas como tamién os ibons de Malé Hincovo pleso y Hincove oká. En o circo de Žabích plies podemos trobar os ibons de Veľké, Malé y Vyšné Žabie pleso mengusovské. En a parte inferior d'a val de Zlomiská ye o Popradské pleso.
Corimbo

O **corimbo** (d'o griego clasico <*κόρuμβος*, *corymbos*, "cima") ye una inflorescencia ubierta simple en a cual totas as flors se troban en un mesmo plano, a ran as unas con as atras, de forma pareixida a la umbela anque a diferencia d'aquella os pedicelos florals no rancan a la mesma altaria sino que van salindo lateralment d'un raquis, como en o racemo, o que causa que os pedicelos d'as flors perifericas sian mas largos que os d'as flors centrals.

## Se veiga tamién

* Amento.
* Umbela.
* Capítol.
* Espiga (inflorescencia).

## Referencias
Amento

Un **amento** (d'o latín < *amentum*) ye una inflorescencia racemosa en espiga con pedunculo articulau y normalment flors d'un solo sexo, por o cual se troba amentos femenins y masculins. As flors son bien simples, sin cáliz ni corola en a mayoría de casos, reducidas a androceu as masculinas y a chineceu as femeninas.

Os amentos son caracteristicos de bels cheneros y familias d'árbols, como Salicaceae y Fagaceae. Son inflorescencias especializadas pa polinización anemofila, de tal forma que os amentos masculins gosan producir gran cantidat de polen que s'esparde con l'aire. Por ixa razón, os árbols que fan amentos pueden estar tamién muit alerchenicos pa las personas reactivas.

## Se veiga tamién

* Espiga (inflorescencia).
* Corimbo.
* Umbela.

## Referencias
Florada

A **florada** ye o tiempo en o cual fa flors una determinada planta, pero tamién puede referir-se a o periodo de l'anyada en o que a mayoría de plantas son en flor.

## Notas


## Referencias

## Se veiga tamién

* Primavera.
* Polinización.
Capítol (botanica)

:*Este articlo tracta sobre o capítol, que ye o tipo d'inflorescencia propio d'as plantas asteracias. Pa atros usos de capítol, se veiga [[Capítol]]*.

En Botanica, o **capítol** ye a inflorescencia ubierta modificada propia d'as plantas d'a familia Asteraceae. En este tipo d'inflorescencia, o pedunculo s'enampla y aplana en extremo formando un disco que se conoix como receptaclo común u «clinanto», y ye embolicau de bractias modificadas que reciben o nombre de «filarios».

As flors individuals son sésils y se disposan sobre o clinanto. A sobén se troba tamién bractias axilars de las flors, que reciben o nombre de «paleas». En o clinanto se puede trobar diferents tipos de flors individuals, y ye regular trobar chuntas flors fértils con atras que son estérils pero cumplen funcions especificas como atrayer a os insectos.

## Se veiga tamién

* Umbela.
* Corimbo.
* Racemo.
* Espiga (inflorescencia).

## Notas


## Referencias